ΓΡΑΠΤΗ ΕΡΩΤΗΣΗ P-0841/01

υποβολή: Malcolm Harbour (PPE-DE) προς την Επιτροπή

(13 Μαρτίου 2001)

Θέμα: Οδηγίες και Κανονισμοί

Θα μπορούσε παρακαλώ η Επιτροπή να παράσχει τα ακόλουθα στατιστικά στοιχεία:

- Τους αριθμούς των Οδηγιών και Κανονισμών πού τέθηκαν επισήμως σε ισχύ, κατά τη διάρκεια του ημερολογιακού έτους 2000 καθώς επίσης και τον Ιανουάριο και Φεβρουάριο 2001, από τους τομείς δραστηριοτήτων για τους οποίους είναι αρμόδιοι οι ακόλουθοι Επίτροποι: Ο κ. Bolkestein, ο κ. Byrne, η κ. Διαμαντοπούλου, ο κ. Liikanen, ο κ. Solbes Mira και η κ. Wallstrm.

- Τους αριθμούς των Οδηγιών και Κανονισμών για τους οποίους πραγματοποιήθηκε Αξιολόγηση των Επιπτώσεων για τις Επιχειρήσεις πριν τεθούν σε ισχύ, κατά την ίδια περίοδο.

- Το αθροιστικό κόστος για τις επιχειρήσεις των Οδηγιών ή Κανονισμών για τους οποίους διατίθεται Αξιολόγηση των Επιπτώσεων.

Απάντηση του κ. Prodi εξ ονόματος της Επιτροπής

(30 Απριλίου 2001)

Μεταξύ 1ης Ιανουαρίου 2000 και 28ης Φεβρουαρίου 2001, η Επιτροπή ενέκρινε,πό την ευθύνη των μελών που αναφέρονται από το αξιότιμο μέλος του Κοινοβουλίου, 99 προτάσεις οδηγίας ή κανονισμού οι οποίεςποβλήθηκαν προς έγκριση στο Συμβούλιο και, ενδεχομένως, στο Κοινοβούλιο.

Από τις προτάσεις αυτές, 49 χαρακτηρίσθηκαν ως ικανές να έχουν οικονομικές συνέπειες για τις επιχειρήσεις και αποτέλεσαν το αντικείμενο μελέτης αντικτύπου.

Πράγματι, η Επιτροπή προβαίνει, από το 1986, σε αξιολόγηση του αντικτύπου των νομοθετικών προτάσεων στις επιχειρήσεις. Προσπαθεί να αυξήσει την ευαισθητοποίηση στις ανησυχίες των επιχειρήσεων, τόσο εντός τωνπηρεσιών της όσο και, στη συνέχεια, στο Κοινοβούλιο και στο Συμβούλιο, πριν από την έγκριση των νομοθετικών προτάσεων.

Κάθε τέτοιου είδους πρόταση που μπορεί να έχει σημαντικές επιπτώσεις στις επιχειρήσεις λόγω του επί πλέον κόστους της συμμόρφωσης ή των νέων διοικητικών διαδικασιών, αποτελεί αντικείμενο αξιολόγησης του αντικτύπου στις επιχειρήσεις. Η αξιολόγηση αυτή παρουσιάζει προβλήματα, καθιστώντας με τον τρόπο αυτό δυνατή την ενημέρωση της Επιτροπής και, κατόπιν, του Συμβουλίου και του Κοινοβουλίου, σχετικά με τις πιθανές επιπτώσεις και τη σοβαρότητα της πρότασης.

Το σύστημα αξιολόγησης του αντικτύπου στις επιχειρήσεις απέδειξε τη χρησιμότητά του για την αξιολόγηση των επιπτώσεων των νομοθετικών προτάσεων στις μικρομεσαίες επιχειρήσεις (ΜΜΕ), αλλά πρέπει να θεωρηθεί εντός του πλαισίου της διαρκούς μέριμνας της Επιτροπής για τη βελτίωση της κοινοτικής νομοθεσίας. Έγινε φανερό ότι είναι αναγκαία η ύπαρξη ενός περισσότερο διεξοδικού συστήματος αξιολόγησης του αντικτύπου, ιδίως κατόπιν των συμπερασμάτων του Ευρωπαϊκού Συμβουλίου της Λισσαβώνας του Μαρτίου 2000 σύμφωνα με τα οποία Τα ευρωπαϊκά όργανα οφείλουν να συνεχίσουν να δίνουν ιδιαίτερη προσοχή στις επιπτώσεις των προτεινόμενων ρυθμίσεων και στις δαπάνες που συνεπάγεται η συμμόρφωση προς αυτές και οφείλουν να συνεχίσουν το διάλογό τους με τις επιχειρήσεις έχοντας κατά νου το στόχο αυτό . Κατά συνέπεια, το σύστημα αξιολόγησης του αντικτύπου αποτελεί σήμερα το αντικείμενο αναθεώρησης στο πλαίσιο πιλοτικού σχεδίου.

Το πιλοτικό αυτό σχέδιο ξεκίνησε και θα αναπτυχθεί παράλληλα με τη συνέχιση του ισχύοντος συστήματος αξιολόγησης του αντικτύπου στις επιχειρήσεις (BIA), το οποίο χρησιμοποιείται από το 1986. Σκοπός του σχεδίου είναι να συμβάλει στην προώθηση των συζητήσεων σχετικά με την ποιότητα των κανονιστικών πράξεων, βελτιώνοντας παράλληλα τοφιστάμενο εργαλείο με την ενσωμάτωση των πιο πρόσφατων τεχνικών ανάλυσης του αντικτύπου. Με την αξιολόγηση των επιπτώσεων των νομοθετικών προτάσεων στη δραστηριότητα των επιχειρήσεων, το πιλοτικό σχέδιο θα ενσωματώσει τηνπάρχουσα τεχνογνωσία τωνπηρεσιών της Επιτροπής, θα βελτιώσει το διάλογο με την κοινωνία των πολιτών και θα παράσχει σαφέστερες πληροφορίες στους αρμόδιους για τη λήψη αποφάσεων σχετικά με τις συνέπειες που προβλέπεται να έχει η προτεινόμενη νομοθεσία στις ευρωπαϊκές επιχειρήσεις και στην ανταγωνιστικότητά τους.